EkBass/fiwiki-20250220-pages-articles huggingface dataset:
Vikatikki

Vikatikki (alkup. Green Wing) on brittiläinen sairaalaan sijoittuva komediasarja. Kotimaassaan sitä esitti Channel 4 ja Suomessa Yle TV1. Vikatikki tunnetaan varsinkin kierosta huumorista ja erikoisista hahmoista, ovathan sen tekijät pitkälle samat kuin Ponille kyytiä -sarjassa. Erikoista sarjassa on myös sen jaksojen pituus, joka on noin kaksi kertaa enemmän kuin tyypillisessä tilannekomediassa. Britanniassa sarjaa esitettiin kahden tuotantokauden ajan 17 jaksoa 3. syyskuuta 2004 - 19. toukokuuta 2006. Sarjan päätti 90-minuuttinen pitkä erikoisjakso, joka esitettiin Britanniassa 4. tammikuuta 2007. ==Juoni== Sarja sijoittuu fiktiiviseen East Hamptonin sairaalaan. Potilaita sarjassa ei juurikaan nähdä, vaan juonessa keskitytään pääasiassa päähenkilöiden ihmissuhdeongelmiin. Sarjan alussa sairaalaan saapuu uusi lääkäri Caroline Todd, joka alkaa tutustua sairaalan paikoin absurdiinkin henkilökuntaan. Carolinen läheisimmät työtoverit ovat itseriittoinen puoliksi sveitsiläinen anestesiologi Guillaume "Guy" Secretan sekä rento kirurgi "Mac" Macartney. Lääkäreistä Caroline tutustuu myös Guyn jatkuvasti kiusaamaan kilttiin apulaislääkäriin Martin Deariin ja lastenlääkäri Angela Hunteriin. Sairaalan toimistopuolella toimii puolestaan erittäin eksentrinen henkilöstön yhteyshenkilö Sue White, joka on pakkomielteisesti rakastunut Maciin. Sairaalan henkilöstöosaston 48-vuotias päällikkö Joanna Clore taas katkeroitunut iästään. Joannalla on myrskyisä suhde radiologi Alan Stahamin kanssa, joka ei nihkeän ja pedanttisen luonteensa vuoksi ole muuten kovin suosittu henkilökunnan keskuudessa. Etenkin Alanin koulutuksessa oleva apulaislääkäri Boyce pyrkii jatkuvasti ärsyttämään häntä erilaisilla käytännön piloilla. Joannan lähimmät alaiset henkilöstöosastolla ovat Rachel, Karen, Kim ja Harriet, jotka lähinnä yrittävät vältellä töiden tekemistä. == Henkilöhahmot == === Hoitohenkilökunta === === Toimistotyöntekijät === ==Aiheesta muualla== * Viralliset sivut * British Comedy Guide ==Lähteet== Luokka:2000-vuosikymmenen brittiläiset tilannekomediat Luokka:Brittikomediat Luokka:Brittiläiset sairaalasarjat Luokka:Channel 4:n televisio-ohjelmat
Ug

Ug tarkoittaa seuraavia: * * * * underground metal, UG, metallimusiikki, jolla on vain pieni kuuntelijajoukko * Unternehmergesellschaft, UG, Saksan yrityslainsäädännössä määritelty rajavastuuyhtiön (GmbH) erityismuoto * UG- saattueet, toisessa maailmansodassa Yhdysvalloista Gibraltarille matkanneita saattueita.
Uk

Uk tarkoittaa seuraavia: * U.K., englantilainen progressiivisen rockin yhtye * * Yhdistynyt kuningaskunta, UK, englanninkielisestä nimestä United Kingdom, valtio Euroopassa. * Kentuckyn yliopisto, UK, englanninkielisestä nimestä University of Kentucky, yliopisto Yhdysvalloissa.
Luhtakämmekkä

Luhtakämmekkä (Dactylorhiza majalis subsp. sphagnicola) on toukokämmekän alalaji tai toukokämmekkäryhmän laji liuskakämmeköiden (Dactylorhiza) suvussa. Taksoni kuuluu huonosti tunnettuun ryhmään. Luhtakämmekkää esiintyy Länsi- Euroopassa ja Skandinaviassa. Suomesta lajista on vain yksittäisiä havaintoja. Luhtakämmekkä kasvaa 20–50 senttimetriä korkeaksi. Lehtiä on 3–7 kappaletta, ne ovat kapeat, kouruiset, kokonaan vihreät ja pystykasvuiset. Luhtakämmekän kukinto on lyhyt tähkä, jossa on 20–40 kukkaa. Väriltään kukat ovat vaalean purppuranpunaiset tai tummanvioletit ja niiden huuli on 1–1,3 cm leveä. Suomessa luhtakämmekkä kasvaa melko karujen soiden luhtapaikoilla. Sen levinneisyys on huonosti tunnettu. Luhtakämmekkää on löydetty yksittäisistä paikoista Pohjois-Karjalasta, Keski-Suomesta, Kainuusta ja Keski- Lapista.Kasviatlas 2020: Luhtakämmekkä (Dactylorhiza majalis subsp. sphagnicola) Suomessa. Viitattu 4.12.2021. Mahdollisesti se kasvaa myös Uudellamaalla ja Ahvenanmaalla. Suomen uhanalaisuusluokituksessa luhtakämmekkä on puutteellisesti tunnettu (DD). == Lähteet == Luokka:Liuskakämmekät
Ul

Ul tarkoittaa seuraavia: * * Ul, kunta Portugalissa * Ul, jumalolento vanuatulaisessa mytologiassa. *Upseeriliitto (UL) ==Katso myös== Aihepiiriin liittyy myös seuraava: * 3271 Ul, asteroidi.
Um

Um voi tarkoittaa ainakin seuraavia asioita: * * * ulkoasiainministeriö, UM, valtion suhteita ulkomaihin hoitava ministeriö. * um, joskus mikrometrin (µm) tunnuksena merkistörajoituksista johtuen käytetty muoto
Ut

Ut tarkoittaa seuraavia: * Unreal Tournament, UT, FPS-peli * ut, solmisaatiossa duuriasteikon ensimmäinen sävel, myös C-sävelen nimi varsinkin romaanisissa kielissä * UT, brittiläinen sarjakuvalehti * Utah, postilyhenne UT, Yhdysvaltain osavaltio * * Uusi testamentti, UT, toinen Raamatun testamenteista * Ulricehamns Tidning, UT, ruotsalainen paikallislehti ==Henkilöt== Ut on seuraavan henkilön nimi: * Nick Út (s. 1951), vietnamilainen sota- ja celebrity-kuvaaja.
Uz

Uz tarkoittaa seuraavia: * Uz, joki Romaniassa * Uz, kunta Ranskassa * Už, joki Ukrainassa ja Slovakiassa, Tonavan sivujoki Tiszan vesistöön kuuluvan Laborecin sivuhaara * Už, joki Ukrainassa, Dneprin sivujoki Pripetin sivuhaara * * . ==Henkilöt== Uz on seuraavan henkilön nimi: * Johann Peter Uz (1720–1796), saksalainen runoilija.
Fedayeen Saddam

Fedayeen Saddam () oli Saddam Husseinin ajan Irakin puolisotilaallinen järjestö. Saddam Husseinin vanhin poika Uday Hussein perusti Fedayeen vuonna 1995 ensimmäistä Persianlahden sotaa seuranneen kauppasaarron aikana ja sitä koulutti kenraali Muzahim Sa'b Hassan. Siihen kuului noin 20 000–40 000 jäsentä, jotka olivat pääasiassa huonosti koulutettuja ja ilman raskaita aseita. Nimensä se sai jo 1950-luvulta lähtien Israelia vastaan taistelleilta palestiinalaisilta Fedayeen-taistelijoilta. Nimi tarkoittaa itsensä uhraamaan valmistautunutta. Fedayeen Saddam oli pääasiassa turvallisuusjärjestö, joka katkoi kielet presidenttiä arvostelleilta ja päät prostituutiosta syytetyiltä naisilta. Monet sen jäsenet oli värvätty kaikista köyhimmiltä alueilta. Uday Hussein käytti joukkoa omiin tarkoituksiinsa, kuten salakuljetukseen, mutta hän menetti järjestön komennon 1996 siirrettyään sille luvattomasti aseita tasavaltalaiskaartilta. Fedayeen-joukkojen tehtävä oli alun perin estää vallankumousyritykset, erityisesti shiialaisten valtaan nouseminen. Vuoden 2003 Yhdysvaltain invaasion jälkeen, kun Irakin armeija ja tasavaltalaiskaarti romahtivat, juuri Fedayeen johti vastarintaa rintaman taakse jääneillä alueilla huoltokuljetuksia vastaan. Monet käyttivät siviilivaatteita. Käyttivät ambulanssia Fedayeen-joukkojen liikutteluun sodankäynnin kansainvälisten sääntöjen vastaisesti. Pitivät ihmiskilpiä edessään niin liittouman sotilaat eivä ampuisi Fedayeen-joukkoja. Näyttelivät antautuvansa mutta rupesivatkin taistelemaan rivakasti näyttelynsä perään. Virallisesti Fedayeen lakkasi olemasta Bagdadin valtauksen jälkeen tai viimeistään Saddamin vangitsemisen jälkeen, mutta sen jäsenten asema Irakin vastarinnassa on epäselvä. Osa Fedayeen ja tasavaltalaiskaartin upseereista jatkoi sotilasneuvostossa ja myöhemmin sotilasjohtajina ISIS-järjestössä. ISIS:in johto ei kuitenkaan koostunut pelkästään heistä, vaan mukana oli muun muassa tšetšeeneitä ja muita islamilaisia. ==Lähteet== * Q&A;: What is the Fedayeen Saddam? (New York Times, Archive). * The Republican Guard: outgunned and outnumbered, but they never surrender. Guardian 23.3.2003. Luokka:Irakin historia Luokka:Puolisotilaalliset järjestöt
Hw

Hw tarkoittaa seuraavia: * BAe Hawk, Suomen ilmavoimien konetunnus HW, suihkuharjoitushävittäjä * * Hello, IATA-koodi HW, lentoyhtiö * * tietokonelaitteisto, HW, englannin ilmauksesta hardware, tietokone ja sen oheislaitteet. Käytetty suomenkielistä vastinetta kovo erotuksena ohjelmistosta, SW englannin ilmauksesta software * nousuvesi, HW, englannin ilmausesta high water, kuun ja auringon painovoiman aiheuttamaa merenpinnan nousu.
Lockheed L-2000

Lockheed L-2000 oli Lockheed Corporationin suunnitelma Yhdysvaltain ensimmäisen ylisoonisen matkustajalentokoneen rakentamiseksi. ==Koneen suunnittelu== Kone ei koskaan päässyt piirustuspöytää pidemmälle, mutta koneelle suunniteltiin deltasiipistä rakennetta yhtiön hieman aiemmin aloittaman SR-71 Blackbird-projektin pohjalta. L-2000-sarjaan suunniteltiin 170–273-paikkaisia versioita. == Kilpailu == Yhdysvaltain valtion rahoittaman kilpailun voitti lopulta Boeing 2707. Lockheedin hävittyä kilpailun valtionrahoituksesta, yhtiö vetäytyi ylisoonisten lentokoneiden markkinoilta, kuten teki myöhemmin myös kilpailun voittanut Boeing. L-2000 olisi ollut Boeing 2707-koneeseen verrattuna hieman yksinkertaisempi ja vähemmän riskialtis, toisaalta B 2707 olisi ollut suorituskykyisempi ja hiljaisempi. == Tekniset tiedot (malli L-2000-7A)== == Katso myös == * Boeing 2707 * Tupolev Tu-144 == Lähteet == == Aiheesta muualla == * GlobalSecurity.org Luokka:Yhdysvaltalaiset matkustajalentokoneet Luokka:Toteutumattomat lentokonesuunnitelmat Luokka:Lockheedin ilma-alukset
Punarosella

Punarosellat (Platycercus elegans) ovat runsaslukuisia koko levinneisyysalueellaan. Ne elävät Tasmaniaa lukuun ottamatta Australian itä- ja kaakkoisosissa, istutettuina myös Uudessa-Seelannissa ja Norfolkinsaarella. Ne ovat rohkeita, värikkäitä lintuja, jotka liikkuvat pareittain tai muutaman yksilön ryhminä. Nuoria lintuja saattaa joskus tavata isoissakin parvissa. Punarosellan pituus on noin 36 cm ja paino 110–170 g eli se on kooltaan naakan kokoluokkaa. Suurimman osan päivästä punarosellat ruokailevat maassa tai puiden latvuksissa syöden siemeniä, varsinkin eukalyptusten ja akasioiden, mutta lisäksi myös marjoja, hedelmiä, mettä, hyönteisiä ja niiden toukkia. Lajin pesä on puunkolossa. Lisääntymiskausi alkaa elokuun lopussa tai syyskuun alussa. Koiras ilmaisee paritteluhalukkuutensa riiputtaen siipiään ja levittäen pyrstöään liikutellen sitä puolelta toiselle. Naaras munii onttoon puuhun 5-8 munaa hautoen niitä 21 päivää. Nuoret linnut lähtevät pesästä viisiviikkoisina, mutta pysyvät emonsa seurassa vielä toiset viisi viikkoa ennen liittymistään muiden rosellojen parveen. Punarosellasta on olemassa muutamia luonnossa esiintyviä variaatioita. Ennen ne luokiteltiin omiin lajeihinsa: Punarosella (Platycercus elegans), keltarosella (Platycercus flaveolus) ja adelaidenrosella (Platycercus adelaidae). Nykyään ne luetaan kuitenkin samaan lajiin, ja adelaidenrosella on keltarosellan ja punarosellan luonnossa esiintyvä hybridi. Ne ovat väritykseltään samanlaiset kuin päälaji, paitsi keltarosellalla punarosellan punainen väri on korvautunut keltaisella, ja adeleidenrosella on näiden väliltä, oranssinpunainen. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 ===Viitteet=== Luokka:Rosellat
Tf

Tf tarkoittaa seuraavia asioita: * * * . * Team Fortress * Team Fortress 2 * Teknologföreningen Aalto-yliopiston ruotsinkielinen osakunta * Tampere Filharmonia
Nörttien kosto

Nörttien kosto (Revenge of the Nerds) on yhdysvaltalainen komediaelokuva vuodelta 1984. Elokuvan tarina kertoo vanhempien opiskelijoiden kiusaamisen kohteena olevista nörteistä, joista yksi ihastuu koulun suosituimpaan tyttöön. Kiusaaminen herättää nörtit vastaiskuun ja he perustavat oman veljeskunnan taistelua varten. ==Arvioita== Video-oppaassa vuodelta 1994 Bello Romano kutsuu elokuvaa ”takuuvarmaksi puolentoista tunnin aivolevoksi” ja antaa sille yhden tähden viidestä, mikä vastaa sanallista arviota ”huono”. ==Lähteet== Luokka:Vuoden 1984 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset nuortenelokuvat Luokka:Seksikomediat
Morfologia (biologia)

Morfologia tarkoittaa biologisten organismien anatomian tutkimista. Morfologialla on suuri merkitys kasvien taksonomiassa ja esimerkiksi evoluutioprosessien tutkimisessa. Luokka:Anatomia
Ez

Ez tarkoittaa seuraavia: * * * .
Ei

Ei tarkoittaa seuraavia: == Musiikki == * Ei, Maija Vilkkumaan albumi ** ”Ei”, albumin nimikappale * Ei, RPK:n ja Khidin albumi * Ei, Stepan kappale albumilta Made in Sodankylä * Ei, Trilogian kappale albumilta Työvoitto * Ei!, Jontin & Shakan kappale albumilta Rata jatkuu * E.I., Nellyn kappale albumilta Country Grammar == Muut == * * ei, suomen kieltoverbin yksikön kolmannen persoonan taivutusmuoto * ei, negaatio, looginen konnektiivi * Ei, kaupunki Japanissa * Ei, VR-Yhtymän vaunusarja * Elannon Isku, EI, suomalainen urheiluseura * Electronic Intifada, EI, verkkojulkaisu * Encyclopaedia of Islam, EI, tietosanakirja * Internationale de l’éducation, EI, englanninkielisestä nimestä Education International, kansainvälinen opetushenkilöiden järjestö * ionisoitumisenergia, tunnus Ei * .
Naked (yhtye)

Naked on nelihenkinen helsinkiläinen hard rock -yhtye. Siihen kuuluvat laulaja-kitaristi The Muff, kitaristi Zack Schleidecker, basisti Ilari sekä rumpali mr. Tikka. Vuonna 2004 Naked julkaisi debyyttialbuminsa This one goes to eleven. Toinen levy Let's get naked...and start a revolution julkaistiin vuonna 2006. Nakedin kokoonpano on pysynyt pääosin samana läpi vuosien, mutta basisti on usein vaihtunut. Nykyinen basisti on yhtyeen neljäs. Naked on myös tehnyt musiikkivideoita Stefan Lindforsin kanssa. Yhtye soittaa nimellä Straight Perverts Kari Peitsamon albumilla The Unparalleled Adventures of One Hans Pfaall. == Jäsenet == * The Muff – laulu, kitara * Zack Schleidecker – kitara * Mr. Tikka – rummut * Ilari Hämäläinen – basso == Diskografia == === Studioalbumit === * * * * ===Singlet=== * * * * * * * * * ==Aiheesta muualla== *Viralliset kotisivut *myspace sivut Luokka:Suomalaiset hard rock -yhtyeet
This One Goes to Eleven

__NOTOC__ This One Goes to Eleven on hard rock -yhtye Nakedin esikoisalbumi, joka julkaistiin vuonna 2004. == Kappaleet == # # # # # # # # # # # == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == Luokka:Vuoden 2004 esikoisalbumit Luokka:Nakedin albumit
Let’s Get Naked... and Start a Revolution

__NOTOC__ Let’s Get Naked... and Start a Revolution on suomalaisen hard rock -yhtye Nakedin toinen studioalbumi. Se julkaistiin vuonna 2006 levymerkillä Johanna Kustannus. == Kappaleet == # # # # # # # # # # #Trouble == Arvostelut == * PopMatters: PopMatters: Album review == Lähteet == == Aiheesta muualla == * Let’s Get Naked... and Start a Revolution AllMusic.com-sivustolla Luokka:Vuoden 2006 albumit Luokka:Nakedin albumit
Viktor Kulikov

Viktor Georgijevitš Kulikov (, 5. heinäkuuta 1921 – 28. toukokuuta 2013) oli Varsovan liiton joukkojen komentaja 1977–1989 ja Neuvostoliiton marsalkka (14. tammikuuta 1977). Kulikov palveli toisessa maailmansodassa. Hän komensi Kiovan sotilaspiiriä 1967–1969 ja Neuvostoliiton joukkoja Saksassa 1969–1971. Vuosina 1971–1977 hän oli Neuvostoliiton armeijan pääesikunnassa. Hänet palkittiin Neuvostoliiton sankarin arvonimellä 1981, Leninin palkinnolla 1982 ja Kuuban Playa Girónin kunniamerkillä 2006. Kulikov valittiin Neuvostoliiton kansanedustajain kongressin jäseneksi 1989 ja Venäjän duumaan ”Isänmaa – Koko Venäjän” edustajana.Люди – peoples.ru-sivusto, viitattu 2.6.2013, venäjäksi == Lähteet == Luokka:Neuvostoliiton marsalkat Luokka:Neuvostoliiton sankarit Luokka:Vuonna 1921 syntyneet Luokka:Vuonna 2013 kuolleet
Please

Please on brittiläisen Pet Shop Boys -yhtyeen debyyttialbumi. Se on levytetty vuoden 1985 marraskuusta seuraavan vuoden tammikuuhun ja julkaistu 24. maaliskuuta 1986. Albumi myi kolminkertaista Platinaa Britanniassa ja Platinaa Yhdysvalloissa. Albumin singlet olivat "West End Girls", "Opportunities (Let's Make Lots of Money)", "Love Comes Quickly" ja "Suburbia". West End girls oli listahitti. Kappaleiden tarinat olivat hieman liitettynä toisiinsa, sillä ensimmäisessä laulussa (Two Divided by Zero) henkilöt karkaavat, päätyvät kaupunkiin(West End Girls), haluavat ansaita rahaa (Opportunities), rakastuvat (Love Comes Quickly), muuttavat lähiöön (Suburbia), lähtevät juhlimaan (Tonight is forever), kaupungissa on väkivaltaa (Violence), he rakastevat satunnaisesti (I want a lover), ja joku yrittää iskeä pojan (Later tonight). Levyllä esiintyi Neil Tennantin ja Chris Lowen lisäksi muutamia vierailevia artisteja. Albumin tuotti Stephen Hague. Liza Minnelli cover-versioi myöhemmin kappaleen "Tonight is Forever" albumilleen Results (1989). Myöhemmin samana vuonna Pet Shop Boys julkaisi Pleasen seuraajaksi Discon. Pleasestä tehtiin uudelleenjulkaisu 2001. == Kappaleet == # # # # # # # # # # # Luokka:Pet Shop Boysin albumit Luokka:Vuoden 1986 esikoisalbumit
Alppikiitäjä

Alppikiitäjä, aikaisemmalta nimeltään alppitervapääsky (Apus melba) on kiitäjälintujen lahkon isokokoinen edustaja. Laji tunnetaan myös nimellä Tachymarptis melba. == Koko ja ulkonäkö == Linnun pituus on 20–23 senttiä, siipien kärkiväli 51–58 senttiä ja paino 70–100 grammaa. Tumma, tervapääskyä suurempi lintu, jolla on valkea vatsa ja kurkkulaikku. Lento on rauhallisempaa ja siiveniskut hitaampia kuin tervapääskyn. Ääni on korkea viserrys. Sukupuolet ovat samanväriset. == Esiintyminen == Alppikiitäjä elää, nimensä mukaisesti, Alpeilla ja muualla Etelä-Euroopan ja Lähi-idän vuoristoseuduilla, sekä Afrikassa ja Intiassa. Lajista tunnetaan noin 10 alalajia. Euroopan populaatio on kooltaan 280 000 – 650 000 yksilöä, pesivien parien määrän ollessa 44 000 – 62 000\. Pohjoiset populaatiot talvehtivat Afrikassa. Alppikiitäjä on tavattu Suomessa kuudesti: 10.10.1980 Pyhtäällä, 5.5.1989 Kotkassa, 19.5.2003 Pukkilassa, 1.6.2006 Helsingissä, 8.8.2010 Keuruulla ja 27.1.2025 Järvenpäässä. == Elinympäristö == Vuoristoseudut, tavallisesti alle 1½ kilometrin korkeuteen mutta paikoin jopa 4 kilometrin korkeudelle saakka. Ruokailee myös alavilla mailla. == Lisääntyminen == thumb|Alppikiitäjän munia. Pari elää yhdessä koko elämänsä. Pesii yhdyskunnissa kalliojyrkänteillä ja korkeissa rakennuksissa. Pesä on matala, lautasen mallinen ja rakennettu höyhenistä ja ruohonkorsista. Munia on 1–4, tavallisesti 2–3. Haudonta kestää 17–23 päivää, molemmat puolisot hautovat. == Ravinto == Syö ilmameren hyönteisiä ja hämähäkkejä, Afrikassa myös lentäviä heinäsirkkoja ja termiittejä. == Lähteet == * Rariteettikomitea * Israelin linnut * * === Viitteet === Luokka:Kiitäjälinnut
Cienfuegos (provinssi)

Cienfuegos on yksi Kuuban provinsseista. Sen pääkaupunki on myös nimeltään Cienfuegos. Ranskalaiset uudisasukkaat perustivat sen vuonna 1819. Cienfuegos on Kuuban pienin provinssi pääkaupungin jälkeen ja sen talous perustuu melkein kokonaan sokerin valmistamiseen. Sokeritehtaat ja viljelmät vievätkin suuren osan alueen pinta-alasta. Cienfuegosissa on mahdollista harrastaa sukellusta, mikä on hyvin suosittua sekä paikallisten että turistien keskuudessa. Rannikolla onkin useita vedenalaisia luolia. Lisäksi turisteja kiinnostaa vuoristolla olevat vesiputoukset. ==Kunnat== *Abreus *Aguada de Pasajeros *Cienfuegos *Cruces *Cumanayagua *Lajas *Palmira *Rodas Luokka:Kuuban provinssit
Eva Cassidy

Eva Marie Cassidy () oli yhdys­valtalainen laulaja, jonka tuotannossa on vaikutteita muun muassa jazzista, bluesista, folkista, gospelista ja popista. Laulamisen ohella hän soitti kitaraa. Cassidy oli kotoisin Mary­landista, Washingtonin lähi­alueelta. Hän levytti vuonna 1992 Chuck Brownin kanssa albumin The Other Side. Cassidyn ainoaksi omaksi studio­albumiksi jäi vuonna 1997 postuumisti julkaistu Eva by Heart. Suurimman menestyksensä Cassidy saavutti vasta kuolemansa jälkeen: vuonna 1998 julkaistiin kokoelma­levy Song­bird, joka nousi lista­ykköseksi Britanniassa ja myi myös Yhdys­valloissa kultaa. Vuonna 2001 ilmestyi Cassidyn elämä­kerta­teos Song­bird: Eva Cassidy: Her Story by Those Who Knew Her. Song­birdin jälkeen Cassidyltä on julkaistu postuumisti useita levyjä. Imagine ja American Tune pääsivät myös albumi­listojen kärkeen, ja vuonna 2004 julkaistiin kokoelma Wonderful World. == Yksityiselämä == Cassidy kuoli ihosyöpään 33-vuotiaana. Se oli jo diagnosoitaessa ehtinyt lähettää etäpesäkkeitä, ja laulaja otettiin hoidettavaksi Johns Hopkinsin sairaalaan. == Säestys == Cassidyn uran loppu­vaiheessa häntä säesti esiintymisissä ja levytyksissä vakiintunut kokoon­pano, joka koostui seuraavista muusikoista: * Keith Grimes, kitara * Lenny Williams, koskettimet * Chris Biondo, basso * Raice McLeod, rummut == Studioalbumit == * (Chuck Brownin kanssa) * * * * * == Lähteet == * === Viitteet === Luokka:Yhdysvaltalaiset laulajat Luokka:Vuonna 1963 syntyneet Luokka:Vuonna 1996 kuolleet
Khūzestān

Khūzestān (, aiemmin myös Arabistan) on yksi Iranin 31 provinssista. Se sijaitsee Persianlahden pohjukassa Irakin vastaisella rajalla. Sen pääkaupunki on Ahvāz. Khulestanin pinta-ala on 64 055 neliökilometriä. Väkiluku on kehittynyt seuraavasti: 2 681 978 (1986), 3 746 772 (1996) ja 4 274 979 (2006). Vuoden 2011 väestönlaskennassa Khūzestānissa asui 4 531 720 henkeä, joista 3 218 451 kirjattiin kaupunkilaisiksi. Khūzestānin asuttivat 6 000 eaa. sumerilaisille sukua olleet kansat, jotka saapuivat Zagrosin vuoristoalueelta. Ensimmäiset kaupungit syntyivät samaan aikaan kuin Mesopotamiassa. Historiallisesti Khūzestān on tunnettu Elamina, jonka pääkaupunki oli Susa. Elamin valloitti Persia 539 eaa. Arabit taas valloittivat Khūzestānin 639 Basran Abu Musa al-Ash'arin johdolla, vaikka se virallisesti kuului Persian alaisuuteen. 1200-luvulta alkaen Khūzestān arabialaistui selvästi. 1800-luvun lopulla Britannia kannusti Khūzestānia eromaan Persiasta ja liittymään Britannian alaisuuteen Arabistanina. Britit julistivat Etelä-Persian etupiiriinsä 1907 ja seuraavana vuonna brittiläinen tutkimusmatkailija löysi öljyä Masjed Soleymanista. Löydön vuoksi perustettiin Anglo-Persian Oil Company, josta tuli myöhemmin British Petroleum (nyk. BP). Vuonna 1925 Reza Shahin joukot valtasivat Arabistanin ja sille annettiin taas nimi Khūzestān, kuten myös Persia nimettiin Iraniksi vuotta myöhemmin. Britit miehittivät Khūzestānin toisen maailmansodan aikana. Vuoden 1978 arabityöläisten lakko oli suuressa osassa šaahin kaatamisessa, jota seurasi islamilainen vallankumous. Arabit tukivat alkuvaiheessa vallankumousta, jossa vasemmistolaiset ja sekulaarit puolueet olivat mukana. Irak vetäytyi vaatimuksestaan alueeseen varapresidentti Saddam Husseinin ja Iranin šaahi Algierin sopimuksessa maaliskuussa 1975 turvatakseen pääsynsä Persianlahdelle Shatt al-Arabia pitkin. Irak sanoi irti sopimuksen 17. syyskuuta 1980 Iranin islamilaisen vallankumouksen jälkeen. Khūzestān oli Iranin–Irakin sodassa Irakin alkuvaiheen etenemisen pääasiallinen suunta ja maakunta tuhoutui sodassa pahoin. Irakin joukot ajettiin maakunnassa 1982 Iranin Jerusalem- hyökkäyksessä. Irak toivoi Khūzestānin arabien nousevan iranilaisia vastaan, mitä ei tapahtunut, vaan suurin osa palveli Iranin armeijassa. Iran on pyrkinyt persialaistamaan aluetta. Iranin islamilainen tasavalta ei ole määrittänyt aiemmissa väestönlaskennassaan eri kansallisuuksien osuuksia, joten ne jäävät arvailun varaan. Vuoden 1980 Iranin Lontoon lähetystön miehityksen aloitti Khūzestānille autonomiaa vaativa, Irakin sponsoroima arabiseparatistiryhmä, joka viittasi "Khomeinin rasistiseen hallintoon." ==Lähteet== ===Viitteet=== ===Muut lähteet=== * The U.S., Iran & Khuzestan (Z Magazine) * == Aiheesta muualla ==
Sünching

Sünching on kunta Saksan Baijerin osavaltiossa Oberpfalzin hallintopiirissä lähellä Regensburgia. Kunnassa on arviolta 2 024 asukasta (vuonna 2015) ja sen pinta-ala on 19,42 neliökilometriä. == Maantiede == Sünchingissä virtaa kaksi jokea, Iso Laber ja Pieni Laber. Molemmat laskevat Tonavaan. == Politiikka == Kunnanvaltuustolla on 12 jäsentä. == Nähtävyydet == * Sünchingin linna * Sünchingin kirkko == Lähteet == == Aiheesta muualla == * www.suenching.de Luokka:Baijerin kunnat Luokka:Oberpfalz
Bilingual

__NOTOC__ Bilingual on Pet Shop Boysin 2. syyskuuta 1996 julkaisema pop- albumi. Levy myi kultaa Britanniassa. Albumi floppasi Yhdysvalloissa myyden ainoastaan 150 000 kappaletta. Bilingual sisältää vaikutteita useista musiikkikulttuureista, etenkin Latinalaisen Amerikan, jossa yhtye oli kiertänyt Very-albumin julkaisun jälkeen. Kolmella kappaleista on käytetty englannin kielen kanssa sekaisin espanjaa ja portugalia. Bilingualia olivat Pet Shop Boysin jäsenten lisäksi tuottamassa Chris Porter, Danny Tenaglia ja K-Klass. Ensimmäinen single oli "Before". Albumista tehtiin uusintajulkaisu 2001. == Kappaleet == # # # # # # # # # # # # == Arvostelut == * Allmusic: Allmusic review * Robert Christgau: A−Robert Christgau review == Lähteet == == Aiheesta muualla == * Bilingual discogs.com -sivustolla Luokka:Pet Shop Boysin albumit Luokka:Vuoden 1996 albumit
Einari Vidgrén

Kalle Einari Vidgrén (7. helmikuuta 1943 Vieremä – 26. lokakuuta 2010 Seinäjoki) oli suomalainen teollisuusneuvos ja vieremäläisen metsäkoneyritys Ponssen perustaja. ==Ura== Ennen Ponssen perustamista vuonna 1970 hän toimi metsurina. Hän perusti konepajan, koska ei ollut tyytyväinen saatavilla olleisiin metsätraktoreihin. Vidgrén perusti omaa nimeään kantavan säätiön huhtikuussa 2005. Sen tavoite on ”kehittää ja lisätä koneelliseen puunkorjuuseen liittyvän yrittäjyyden tunnettavuutta sekä lisätä koneellisen puunkorjuun kiinnostavuutta työllistäjänä etenkin nuorten keskuudessa”. Einari Vidgrén kuoli 67-vuotiaana, 26. lokakuuta 2010 Seinäjoella saamaansa sairauskohtaukseen. Ponssesta 47,67 prosenttia kerrottiin menevän perinnönjakoon. Einarin toiseksi vanhin poika Juha Vidgrén oli ennen perinnön jakoa yrityksen suurin kasvollinen omistaja ja omisti osakkeista 10,24 prosenttia. Vuonna 2011 hänen omistusosuutensa oli 22,16 prosenttia. Hänet valittiin isänsä seuraajaksi yrityksen hallituksen puheenjohtajaksi. ==Tunnustukset== Einari Vidgrénille on myönnetty lukuisia ansiomerkkejä ja huomionosoituksia. Teollisuusneuvoksen arvonimen Vidgrén sai vuonna 1997.Luettelot myönnetyistä arvonimistä vuoteen 2012 saakka: teollisuusneuvokset. Helsinki: Valtioneuvoston kanslia, 2014. * Vuonna 1992 Kauppa- ja teollisuusministeriö myönsi Vidgrénille keksijäpalkinnon tunnustuksena pitkäjännitteisestä työstä metsäkoneiden kehittämisessä, ja Ponsselle myönnettiin Suomalaisen muotoilun kunniamaininta, Pro Finnish Design, metsäkoneiden muotoilusta. * Vuonna 2001 hän sai Suomen Metsäyhdistykseltä kultaisen ansiomerkin ”erityisistä, pitkäaikaisista ja vaikutuksiltaan valtakunnallisista ansioista Suomen metsäalan hyväksi”. * Vuonna 2005 Vidgrén sai Metsänhoitajaliiton ja Nordean jakaman Vuoden metsäteko-palkinnon. Perusteluissa mainittiin koneellisen puunkorjuun arvostusta edistävän säätiön perustaminen ja osallisuus tieteellisen erikoisrahaston perustamiseen. * Hänelle myönnettiin Oulun yliopiston teknillisen tiedekunnan kunniatohtorin arvo vuonna 2009. ==Yksityiselämä== Vidgrénin perhe kuuluu Suomen pörssirikkaisiin noin 200 miljoonan euron yhteisomaisuudellaan (tilanne 2006). Vidgrénillä on neljä poikaa, joista kolme työskentelee Ponssella. Vidgrén tunnettiin raviurheilun harrastajana ja hevosenomistajana, joka sijoitti lajiin huomattavia summia. Mäkelän kotitilan yhteydessä on muun muassa tallit ja harjoitusalueet. Hänen hevosensa menestyivät hyvin sekä kotimaassa että ulkomailla. Lisäksi hän oli piensijoittajana jääkiekkojoukkue KalPassa. == Lähteet == == Aiheesta muualla == * Einari Vidgrénin muistokirjoitus Helsingin Sanomissa * Einari Vidgrén säätiö == Kirjallisuus == * Luokka:Suomalaiset yrittäjät Luokka:Suomalaiset yritysjohtajat Luokka:Ravihevosten kasvattajat ja omistajat Luokka:Ponsse Luokka:Vuonna 1943 syntyneet Luokka:Vuonna 2010 kuolleet
Dave Walker

David (Dave) Walker (s. 25. tammikuuta 1945, Walsall, Iso-Britannia) on englantilainen laulaja. Hän on laulanut mm. Fleetwood Macissa ja Savoy Brownissa. Hän oli myös muutaman kuukauden ajan Black Sabbathin laulajana 1977–1978 Ozzy Osbournen erottua hetkellisesti. Ainoan julkisen esiintymisensä Black Sabbathin kanssa Dave Walker teki BBC TV:n ohjelmassa Look Here! esittämällä kappaleen Junior's Eyes.Classic Rock and Metal Hammer The Devils Music vol.3. 2006 s.25 == Lähteet == Luokka:Englantilaiset rocklaulajat Luokka:Vuonna 1945 syntyneet Luokka:Elävät henkilöt Luokka:Black Sabbathin jäsenet Luokka:Fleetwood Mac
Jo Burt

Jo Burt (s. 1956) on englantilainen basisti, joka on soittanut bassoa muun muassa Virginia Wolf- ja Black Sabbath -yhtyeissä. Burt on myös perustajajäsen yhtyeessä nimeltä Sector 27. Lisäksi hän esiintyy Freddie Mercuryn albumilla. ==Aiheesta muualla== * Virallinen sivu Luokka:Englantilaiset basistit Luokka:Black Sabbathin jäsenet Luokka:Vuonna 1956 syntyneet Luokka:Elävät henkilöt
Adam Wakeman

Adam Wakeman (s. 11. maaliskuuta 1974 Windsor, Iso-Britannia) on englantilainen kosketinsoittaja, joka on Yes-yhtyeestä tutun Rick Wakemanin poika. Adam Wakeman on soittanut muiden muassa Annie Lennoxin, Travisin, A Company of Snakesin, Victoria Beckhamin ja Atomic Kittenin kanssa. Vuodesta 2004 lähtien hän on ollut Black Sabbath -yhtyeen kiertueilla kosketinsoittajana. Hän on myös tehnyt musiikkia isänsä kanssa nimellä Wakeman With Wakeman. ==Aiheesta muualla== *Adam Wakemanin kotisivu Luokka:Brittiläiset kosketinsoittajat Luokka:Rockmuusikot Luokka:Vuonna 1974 syntyneet Luokka:Elävät henkilöt
George Newbern

George Young Newbern (s. 10. joulukuuta 1964 Little Rock, Arkansas) on yhdysvaltalainen näyttelijä. ==Ura== Hän tuli tunnetuksi elokuvasta Vauhdikas vaihtokauppa vuonna 1987, jonka jälkeen Newbern on tehnyt enimmäkseen useita vierailevia rooleja televisiosarjoissa, kuten Scandal, Courthouse, Enkelin kosketus, Chicagon lääkärit, Frendit, Vain yksi elämä, CSI, Boston Legal, Las Vegas ja Num3rot. Vuonna 2009 Newbernilla oli päärooli Disneyn elokuvassa Sisäinen sankari. ===Ääninäyttelijänä=== Ääninäyttelemiseen Newbern saapui 1990-luvulla, jolloin hän oli mukana Hanna-Barberan tuottamassa animaatiosarjassa The Pirates of Dark Water. Newbernin merkittävin äänirooli oli Teräsmies Justice League- ja Justice League Unlimited -animaatiosarjoissa. Samalla se oli Newbernin näyttelijän uran pisin rooli, joka kesti yhteensä viisi vuotta. Alun perin hän tuli Tim Dalyn tilalle, koska Daly oli näyttelemässä toisessa televisiosarjassa. Aluksi Newbern sai Justice League -sarjan ensimmäisen tuotantokauden jälkeen paljon kritiikkiä, koska hänellä ei ollut yhtä auktoriteettinen ja matala ääni kuin Dalyllä. Myöhemmin Newbern kuitenkin kykeni parantamaan ääntään tuleville tuotantokausille. Hän uusi Teräsmiehen roolinsa vuonna 2007 Batman -animaatiosarjan 5. tuotantokaudella. Newbernin toimi myös Sephirothin äänenä Final Fantasy VII: Advent Children anime-elokuvassa ja Kingdom Hearts II -videopelissä. ==Filmografia== ===Televisiosarjat=== *The Blue and the Gray (1982) *Perhe on paras (1986) *Designing Women (1986–1987, 1990, 1992) *Äärirajoilla (1997) *Enkelin kosketus (1997) *Chicagon lääkärit (1997–1998) *Avaruuden sankarit (1998) *Lemmen solmut (1998) *Frendit (1998) *Wall Streetin pörssihait (2000) *Vain yksi elämä (2002) *Lain luola (2003) *C.S.I. (2004) *Boston Legal (2004) *Reunion (2005) *Las Vegas (2005) *Ilman johtolankaa (2006) *Todistettavasti syyllinen (2006) *Num3rot (2006) *Näkijä (2007) *Castle (2009) *Scandal (2012–2018) ===Animaatiot=== *The Pirates of Dark Water (1991–1993) *Justice League (2001–2004) *Static Shock (2003) *Justice League Unlimited (2004–2006) *Final Fantasy VII: Advent Children (2005) *Batman (2007) *Ben 10: Alien Force (2008) *Batman: Gothamin ritari (2008) *Superman/Shazam! – Return of Black Adam (2010) *Superman vs. The Elite (2012) == Lähteet == ==Aiheesta muualla== * Voice Chasers * Anime News Network Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1964 syntyneet Luokka:Elävät henkilöt
Tosiasia

pienoiskuva|Kuva kirjaston tietokirjaosastosta. Tosiasia (tosiseikka, fakta) on yksilöllisestä käsityksestä tai tulkinnasta riippumaton asia. Se on todellisuudessa olemassa oleva vastine todelle väittämälle, ja sen olemassaolo tekee väittämästä toden. Tosiasia on näin asioiden todellinen tila,Lowe, E. J.: ”Fact”. Teoksessa asiaintila joka vallitsee. == Myyttinen tosiasia == Ranskalainen antiikintutkija Marcel Detienne käyttää käsitettä myyttinen tosiasia, jolla hän viittaa siihen, miten selitämme maailmaa ja ympäröivää todellisuutta kulloinkin vallitsevan parhaan tieteellisen tiedon perusteella. Uudet tutkimustulokset voivat kumota ennen rikkomattomina pidetyt tosiasiat. Myyttinen tosiasia ei ole siis niinkään väärä uskomus kuin tieto, joka voi osoittautua vääräksi tai riittämättömäksi. == Katso myös == * Kuvitelma * Totuus == Lähteet == == Aiheesta muualla == * Luokka:Filosofian termit Luokka:Tietoteoria Luokka:Seulonnan keskeiset artikkelit
Peter Ramage

Peter Iain Ramage (s. 22. marraskuuta 1983 Whitley Bay, Englanti) on englantilainen jalkapalloilija, joka edustaa Englannin Valioliigassa pelaavaa Newcastlea. Hän on pelipaikaltaan toppari. Newcastlen oma kasvatti ja entinen reservijoukkueen kapteeni teki debyyttinsä ykkösjoukkueessa UEFA Cupin ottelussa Olympiakosia vastaan 16. maaliskuuta 2005. Liigadebyyttinsä hän teki noin kuukautta myöhemmin Old Traffordilla 2-1 tappiossa Manchester Unitedia vastaan. Kaudella 2005/06, Ramage pelasi 29 ottelua ja Stephen Carr'n loukkaannuttua hän sai enemmän vastuuta puolustuksessa, tehden hyvillä otteillaan hyvän vaikutuksen Graeme Sounessiin ja Glenn Roederiin. == Aiheesta muualla == *Profiili soccerbase.comin sivustolla *Profiili Newcastlen kotisivuilla *Profiili BBC'n sivustolla Luokka:Englantilaiset jalkapalloilijat Luokka:Vuonna 1983 syntyneet Luokka:Elävät henkilöt
Nella

Nella on naisen etunimi. Suomessa nimi Nella on ollut harvinaisena käytössä jo 1800-luvulla, mutta se on yleistynyt 2000-luvulla. Nimi on annettu vuoden 2019 loppuun mennessä noin 3 820 suomalaiselle naiselle. Vuodesta 2010 lähtien Nellan nimipäivä on suomalaisessa almanakassa 20. huhtikuuta. ==Merkitys== Nimen alkuperästä on useita näkemyksiä, mutta todennäköistä on, että se on lyhentymä pidemmästä nimestä. Nella-päätteisiä nimiä on ollut Välimeren alueella kautta aikojen paljon, ja on mahdollista, että lempinimen yleistyttyä sitä on alettu käyttää useista erinimisistä naisista, kunnes se on vakiintunut itsenäiseksi nimeksi. Nella on siis alun perin välimerellinen lempinimi. Mahdollisia nimilähteitä ovat muun muassa: * Cornelia-nimestä johdettu Cornella. Latinaksi Cornelia tarkoittaa sarvi sekä naisellinen. * Petra-nimeen perustuva kreikkalainen Petronella tai ranskalainen nimi Parnella. Petra tulee kreikankielisestä sanasta Petrus eli kallio. * Kreikan kielisestä nimestä Prunella, joka kääntyy luumu * Ranskalainen nimi Brunella, joka on muodostunut Brunelle-nimestä, joka puolestaan tarkoittaa tumma hiuksinen * Agnes-nimestä muodostunut Agnella. Agnes on kreikkaa ja tarkoittaa puhdas, siveä, viaton * Italialainen Antonella-nimi pohjautuu Antoniaan (naisen nimi nimestä Anthony), joka on alun perin latinaa ja tarkoittaa kiitettävä * Donnasta muotoutunut italialainen nimi Donella. Alun perin donna-tarkoittaa niin latinaksi kuin italiaksikin neiti, mutta nykyään sanaa käytetään myös arvokkaan naisen puhuttelunimenä. * Fenella, joka on muodostunut kelttiläisestä Finola-nimestä (alun perin Fionnghuala). Finolan merkitys on irlanniksi vaaleat olkapäät * Englantilaisesta Janell-nimestä (jumalan armo) johdettu Janella. Molemmat polveutuvat Jane-nimestä. * Marinella tarkoittaa latinaksi merta samoin kuin yleisempi versionsa Marina. * Onella on Helena-nimestä muokattu unkarilainen nimi. Helenan merkitys on kreikaksi kevyt tai prepositio sisällä. Helena esiintyy myös Kreikan mytologiassa. Hän on Zeuksen tytär ja maailman kaunein nainen, jonka vuoksi Troijan sota syttyi. * Latinalaisesta Renee-nimestä tullut Renella. Renee tarkoittaa uudelleen syntymistä ja vahvistua uudelleen. * Heprealainen nimi Ronella pohjautuu nimeen Roniya, joka kääntyy suoraan jumalan ilo ==Tunnettuja Nelloja == * Nella Kettunen (s. 2001), suomalainen jalkapalloilija * Nella Korpio (s. 1999), suomalainen alppihiihtäjä * Nella Larsen (1891–1964), yhdysvaltalainen kirjailija * Nella Martinetti (1946–2011), sveitsiläinen laulaja, säveltäjä ja sanoittaja * Nella Nyqvist (s. 2006), suomalainen sulkapalloilija * Nella Pelkonen (s. 2005), suomalainen taitoluistelija * Nella Simaová (s. 1988), tšekkiläinen taitoluistelija * Nella Walker (1886–1971), yhdysvaltalainen näyttelijä ==Kuvitteellisia Nelloja== * Nella Tamminen, televisiosarjassa Salatut elämät * Niksi Nella, lastenohjelmassa, mikä tulee Pikku Kakkoselta * Ritariprinsessa Nella, lastenohjelma * Nella, hahmo Giacomo Puccinin oopperassa Gianni SchicchiImpresario.ch: Giacomo Puccini: Gianni Schicchi ==Lähteet== Luokka:Etunimet
Qusai Hussein

Qusai Saddam Hussein al-Tikriti (, s 17. toukokuuta 1966 Bagdad – 22. heinäkuuta 2003 Mosul) oli Saddam Husseinin toiseksi vanhin poika. Hän johti erikoistasavaltalaiskaartia, erikoisturvallisuusorganisaatiota ja tasavaltalaiskaartia. Hänen väitetään antaneen määräyksen lukuisten šiiamuslimien surmaamiseen 1990-luvun kapinassa. Häntä pidettiin todennäköisimpänä Irakin seuraavana johtajana. Qusai oli naimisissa, ja hänellä on neljä lasta. Hän oli Yhdysvaltain julkaisemalla etsityimpien irakilaisten listalla sijalla 2. Yhdysvaltain 101. laskuvarjodivisioonan joukot ampuivat hänet ja veljensä Udayn Mosulissa kuusituntisessa tulitaistelussa. Myös Qusain 14-vuotias poika sekä kolmikon mukana ollut henkivartija kuolivat taistelussa. Veljeksistä maksettiin 30 miljoonan dollarin palkkio. Luokka:Irakilaiset henkilöt Luokka:Vuonna 1966 syntyneet Luokka:Vuonna 2003 kuolleet
Lapinkämmekkä

Lapinkämmekkä (Dactylorhiza lapponica) on Lapissa ja Alpeilla kasvava liuskakämmekkä. Suomessa laji on rauhoitettu.Suomen ympäristökeskus: Suomessa rauhoitetut ja rauhoittamattomat kämmekät Viitattu 18.1.2010. == Ulkonäkö ja koko == Lapinkämmekkä kasvaa 10–25 cm korkeaksi. Varsi on ohut, ontto ja yläosastaan tummanpunaruskea. Juurimukulat ovat syvään liuskaisia. Lehdet ovat kapeansoikeita, suikeita tai vastapuikeita. Väriltään ne ovat päältä tummanvihreitä, tumma- ja isotäpläisiä, alta harmaanvihreitä. Kukinto on harsu, tummanpunainen tähkä. Kukkia on 5–15 kappaletta. Kukkien tukilehtien laidat ovat hienosahaisia. Kehälehdet ovat tummanpunaisia, huuli on täplikäs ja tyvestä vaaleampi. Lapinkämmekkä kukkii Suomessa heinäkuussa.Retkeilykasvio 1998, s. 501. Muista kämmeköistä lapinkämmekkä muistuttaa lähinnä kaitakämmekkää (D. traunsteineri), mutta on sitä pienempikokoisempi, harvalehtisempi ja väriltään enemmän punaruskeiden ja punaisten värisävyjen hallitsema.Hakalisto 1997, s. 130–131. Lapinkämmekkä kuuluu liuskakämmeköiden sukuun, jonka lajit ovat muuntelevia ja muodostavat helposti paikallisrotuja, mikä hankaloittaa suuresti lajin tunnistamista. Määrittelyä vaikeuttaa myös se, että liuskakämmekät risteytyvät helposti. Lajin taksonominen asema on kiistelty.Kämmekät, Suomen orkideat 1987, s. 87–88. == Levinneisyys == Lapinkämmekän pääesiintymisalue on Norjan, Ruotsin ja Suomen Lapissa. Lisäksi lajia esiintyy ainakin Alpeilla. Suomessa lapinkämmekkä on harvinainen laji. Esiintymät keskittyvät Keski-Lapin runsaskalkkisiin alueisiin muun muassa Kittilässä.Lampinen, R. & Lahti, T. 2009: Kasviatlas 2008. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2008: Lapinkämmekän levinneisyys Suomessa Viitattu 18.1.2010. == Elinympäristö == Lapinkämmekän tyypillistä elinympäristöä ovat letot, lähdesuot ja tunturisoistumat. Laji on kalkinsuosija. == Lähteet == * Hakalisto, Sirkka: Lapinkämmekkä ja kaitakämmekkä. Teoksessa Uhanalaiset kasvimme. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 130–131. * Kämmekät, Suomen orkideat. Toim. Korhonen, Mauri & Vuokko, Seppo. Forssan kustannus Oy, Forssa 1987. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == *Kasviatlas 2010: Lapinkämmekän levinneisyys Suomessa *Pinkka, Lajituntemuksen oppimisympäristö: Lapinkämmekkä (Dactylorhiza lapponica) * Pohjolan kasvien pauloissa: Dactylorhiza traunsteineri - kaitakämmekkä (sisältää myös lapinkämmekän) Luokka:Liuskakämmekät Luokka:Suomen vaarantuneet kasvit Luokka:Aiemmin tunnistetut kasvilajit
Punaisen lokakuun metsästys

Punaisen lokakuun metsästys (The Hunt for Red October) on John McTiernanin ohjaama sukellusvene-elokuva vuodelta 1990. Nimensä elokuva saa kuvitteellisesta, länteen loikkausta yrittävästä ballistisin ohjuksin ja uudella magnetohydrodynaamisella propulsiojärjestelmällä varustetusta neuvostosukellusveneestä, jota jahtaavat Atlantin alla ja päällä sekä Yhdysvallat että Neuvostoliitto. Tapahtumat johtavat laajaan diplomaattiseen keinotteluun näiden suurvaltojen välillä. Elokuva pohjautuu samannimiseen Tom Clancyn kirjoittamaan samannimiseen romaaniin vuodelta 1984. Kirja taas perustuu liettualaisen kapteenin Jonas Pleškysin kertomukseen. Pleškys pakeni Ruotsiin Yhdysvallat ja Neuvostoliitto perässään. Clancy haastatteli Pleškysiä kirjaa varten parin vuoden ajan. ==Näyttelijät== ==Arvioita== Video-oppaassa vuodelta 1994 Asko Alanen kehuu elokuvan näyttelijöitä ja kuvausta ja antaa sille neljä tähteä viidestä, mikä vastaa sanallista arviota ”erinomainen”. ==Katso myös== *Storoževoin kapina == Lähteet == * Leffatykki: Punaisen lokakuun metsästys *http://www.draugas.org/news/the-man-from-red-october- jonas-pleskys/ === Viitteet === Luokka:Neuvostoliitossa tapahtuvat elokuvat Luokka:Jack Ryan -elokuvat Luokka:Vuoden 1990 yhdysvaltalaiset elokuvat Luokka:Sukellusvene-elokuvat Luokka:Parhaiden äänitehosteiden Oscar-palkinnon saaneet elokuvat Luokka:John McTiernanin ohjaamat elokuvat Luokka:Tom Clancyn teoksiin perustuvat elokuvat
Luke Perry

Luke Perry (oikealta nimeltään Coy Luther Perry III, ) oli yhdysvaltalainen näyttelijä, joka muistetaan Dylan McKayn roolista televisiosarjassa Beverly Hills 90210. == Ura == Beverly Hillsin jälkeen Perry näytteli muutamassa televisiosarjassa. Vuonna 2004 hän näytteli Lontoon West Endissä näytelmän Kun Harry tapasi Sallyn vastanäyttelijänään Alyson Hannigan. Perry näytteli myös CW:n sarjassa Riverdale, joka perustuu Archie Comics -sarjakuviin. Hän näytteli sarjassa Fred Andrewsia. Tämän lisäksi Luke Perry näytteli lukuisissa elokuvissa. == Yksityiselämä == Perry erosi kymmenen vuotta kestäneestä avioliitostaan Minnie Sharpin kanssa vuonna 2003. Heillä oli kaksi yhteistä lasta. Hän kuoli sairaalassa 4. maaliskuuta 2019 saatuaan muutamaa päivää aiemmin aivoinfarktin. == Valikoitu filmografia == * Beverly Hills 90210 (1990–1995, 1998–2000) * Buffy, vampyyrintappaja (1992) * The Fifth Element (1997) * Riverdale (2017–2019) * Once Upon a Time in Hollywood (2019) == Lähteet == * === Viitteet === == Aiheesta muualla == * Luke Perry NNDB:ssä Luokka:Yhdysvaltalaiset televisionäyttelijät Luokka:Vuonna 1966 syntyneet Luokka:Vuonna 2019 kuolleet
Vaaleakiitäjä

Vaaleakiitäjä (Apus pallidus) on kiitäjälintujen lahkoon kuuluva tervapääskyn lähisukulainen. == Koko ja ulkonäkö == Linnun pituus on 16–18 cm, siipien kärkiväli 40–45 cm ja paino 36–50 g. Kooltaan tervapääskyn luokkaa. Ruumiinrakenne tukevampi ja siivenisku hieman hitaampi kuin tervapääskyn. Väriltään vaaleamman ruskea ja valkea kurkkulaikku on selkeämpi kuin tervapääskyllä. Äänetkin muistuttavat tervapääskyn ääniä. Sosiaalinen laji, joka esiintyy parvina ja myös muiden kiitäjien seurassa. == Levinneisyys == Elää Välimeren rantamilla ja Lähi–Idässä, talvehtii Afrikassa. Euroopan populaation koko on 77 000–320 000 yksilöä, joista pesiviä on 21 000–32 000 paria. Suomessa laji on tavattu vain kahdesti samana syksynä: 24.10.2004 Hangossa ja 28.10.–1.11.2004 Helsingin Pihlajasaaressa. Uusin ja ilmeisesti näin ollen vasta kolmas havainto Suomessa on tehty 1.11.2018 Helsingin Viikissä. Kyseinen yksilö vietiin hoitoon Korkeasaaren Villieläinsairaalaan ja vapautettiin sieltä 9.11.2018. == Elinympäristö == Pesimäaikana elää kalliojyrkänteiden ja rotkojen rikkomassa maastossa, sekä kaupungeissa. Talvehtimisalueilla ruokailee myös alavilla mailla. == Lisääntyminen == Asuu yhdyskunnittain. Pesä on kallion tai rakennuksen kolossa, puun kolossa tai kattotiilen alla. Munia on 2 tai 3, haudonta-aika noin 3 viikkoa. Poikaset lähtevät pesästä lentokykyisinä vasta 5–6 viikon ikäisinä. == Ravinto == Syö ilmameren hyönteisiä ja hämähäkkejä. == Lähteet == * * Rariteettikomitea === Viitteet === == Aiheesta muualla == * Luokka:Kiitäjälinnut
Piikkipyrstökiitäjä

Piikkipyrstökiitäjä, aeimmalta nimeltään piikkipyrstöpääsky (Hirundapus caudacutus) on kiitäjälintujen lahkoon kuuluva aasialainen lintulaji. == Koko ja ulkonäkö == Piikkipyrstökiitäjän pituus on 19–21 cm, siipien kärkiväli 50–54 cm ja paino noin 80–90 g. Se on tervapääskyä suurempi ja rotevampi kiitäjä, jolla on lyhyt pyrstö ja kaula, minkä johdosta se näyttää pullealta. Pyrstön kärki kapenee piikiksi, mistä tulee lajin nimi. Piikkipyrstökiitäjän lento on erittäin nopeaa, nopeampaa kuin tervapääskyn. Sen sanotaan olevan maailman nopein lintu, ja lentonopeudeksi on mitattu 170 km/h. Yleisväritys on hyvin tumma, vain alaperässä ja kurkussa on valkoinen alue ja selässä muuta pukua hieman vaaleampi laaja laikku. Pitkään arveltiin, että laji elää vain ilmassa, pesimäaikaa lukuun ottamatta. Australialaiset ovat kuitenkin osoittaneet radioseurannan avulla, että se käy lepäilemässä puiden latvustossa. == Esiintyminen == Piikkipyrstökiitäjä pesii Keski-Aasiassa ja Etelä-Siperiassa ja talvehtii Itä- ja Pohjois-Australiassa, jonne linnut saapuvat lokakuussa. Lajia on tavattu Suomessa viidesti 21.5.1933 Nummi- Pusulassa, 21.4.1990 Kristiinankaupungissa, 10.5.1991 Hangossa ja 8.5.2005 Savitaipaleella sekä Rääkkylässä 20.5.2016. Lajin elinympäristöä ovat vuoristoseudut, mutta linnut ruokailevat myös alavilla seuduilla. == Lisääntyminen == Pesä on tavallisesti puun kolossa. Munia on 2–7, ja haudonta alkaa jo ensimmäisen munan jälkeen. Piikkipyrstökiitäjä pesii touko–kesäkuussa. == Ravinto == Piikkipyrstökiitäjän ravintoa ovat hyönteiset ja hämähäkit. Australiassa se ruokailee suurissa parvissa etsien lämpimiä ilmavirtauksia ja seuraillen pensaspaloja. == Lähteet == * Rariteettikomitea * === Viitteet === Luokka:Kiitäjälinnut
Mulkuanjoki

Mulkuanjoki on Siikalatvalla sijaitseva Siikajoen sivujoki. Mulkuanjoki alkaa Järvikylässä sijaitsevasta Mulkuanjärvestä, ja se laskee Siikajokeen Hyvölänrannan kylän pohjoispuolella. ==Lähteet== Luokka:Kestilä Luokka:Siikajoen vesistö Luokka:Suomen joet Luokka:Siikalatvan luonto
Neittävänjoki

Neittävänjoki on Pohjois-Pohjanmaalla Vaalassa ja Siikalatvalla sijaitseva Siikajoen sivujoki. Sen pituus on noin 21 kilometriä. Neittävänjoki alkaa latvapuroista Vaalan Veneheitossa, virtaa lounaaseen ja laskee Siikajokeen Kestilän kirkonkylän itäpuolella. Oulujärven ja Siikajoen yhdistävä Siikajoen uittokanava loppuu Neittävänjoen alkupäähän. == Lähteet == Luokka:Suomen joet Luokka:Siikajoen vesistö Luokka:Vaalan joet Luokka:Kestilä Luokka:Siikalatvan luonto
Pikkukiitäjä (lintu)

pienoiskuva|Apus affinis Pikkukiitäjä (Apus affinis) on kiitäjälintujen lahkon pienimpiä edustajia. Lajin nimesi John Edward Gray 1832. == Koko ja ulkonäkö == Linnun pituus on 10–13 cm, siipien kärkiväli 32–34 cm ja paino noin 25 g. Tummanruskea, räystäspääskyn kokoinen kiitäjä, jolla on valkoinen kurkku ja yläperä. Sukupuolet ovat samanvärisiä. Lentelee parvina hyönteisjahdissa, lento on tavallisesti hitaampaa kuin isompien kiitäjien. Ääni on vaihtelevan voimakasta viserrystä. Lajista tunnetaan 6 alalajia. == Levinneisyys == Afrikka ja Aasian eteläosat Indonesiaan saakka. Euroopassa, lähinnä Turkissa, mainitaan elävän 1 800–5 000 yksilöä. Lajia ei ole tavattu Suomessa. Osa kannasta on paikkalintuja, osa pohjoisimmista populaatioista muuttaa etelään. == Elinympäristö == Taajamat ja kaupungit, vuoristoseudut. == Lisääntyminen == Pesii yhdyskunnittain rakennuksissa ja kalliojyrkänteillä. Pari pesii samassa kolossa vuodesta toiseen. Munia on 1–3, joskus 4, haudonta-aika on noin 3 viikkoa ja molemmat emot osallistuvat haudontaan. Poikaset lähtevät pesästä lentokykyisinä 5–6 viikon ikäisinä. == Ravinto == Ilmameren hyönteiset ja hämähäkit. == Lähteet == * Singaporen linnut * Israelin linnut * * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X === Viitteet === Luokka:Kiitäjälinnut